Curs valutar BNR, vineri, 8 martie. Banca Națională a României va publica, la ora 13:00, noile valori înregistrate de principalele monede, în urma ultimei ședințe de cotație din această săptămână. Vom afla ce se va întâmpla cu euro și dolarul, după deprecierile înregistrate în ultimele zile.
FANATIK va transmite, în timp real, datele anunțate de Banca Națională a României (BNR), imediat ce acestea vor fi disponibile. Până atunci, vom afla ce s-a întâmplat cu cele mai relevante valute, joi, 7 martie 2024.
Ziua precedentă a fost extrem de bună pentru metalul prețios, având în vedere că prețul aurului a atins un nou maxim istoric în raport cu leul. Vorbim de o creștere a valorii cu peste 4 lei, prețul unui gram de aur ajungând la 316.5574 lei.
Moneda unică europeană a înregistrat o nouă scădere, pentru a doua zi la rând. Joi, 7 martie, euro a pierdut 0.0011 de unități și valorează 4.9707 lei, potrivit reprezentanților Băncii Naționale.
Și miercuri a fost tot în depreciere, euro fiind cotat la 4.9718 de lei. Rămâne de văzut cum va încheia această săptămână. Un trend descendent a fost urmat și de dolarul american, timp de două zile la rând, miercuri și joi.
În ziua precedentă, dolarul SUA a mai pierdut 0.0081 de unități. A fost cotat de Banca Națională a României la suma de 4.5632 de lei, după ce miercuri, 6 martie, ajunsese la valoarea de 4.5713 de lei.
În schimb, francul elvețian a punctat o creștere cu 0.0161 de unități, joi, 7 martie, deși miercuri se afla și el "pe minus". La ora actuală, francul elvețian a ajuns să valoreze 5.1808 de lei pe piața monetară din România.
Totodată, lira sterlină s-a apreciat, câștigând teren în fața leului românesc pentru a doua zi la rând. Pe 7 martie 2024 a adăugat încă 0.0052, fiind cotată de Banca Națională la suma de 5.8198 de lei.
Reprezentanții BNR transmit cursul valutar în fiecare zi bancară, în jurul orei 13:00, cu excepția zilelor de weekend și de sărbători legale. "Acest curs este valabil pentru ziua următoare, implicit pentru toate tranzacțiile ce urmează a fi făcute în ziua următoare", informează BNR.